પાલનપુરમાં લડબી નદી પરના દબાણોને પરીણામ નદીનું અવરોધાયેલું પાણી સોસાયટીઓમાં ભરાઈ જવાને કારણે તેમજ નદીમાં વધુ પડતા વરસાદના સમયે પુર આવવાથી ઘર વખરી સહિતનો સરસામાન નદીમાં તણાઈ જવાથી લોકોને ભારે નુકશાન વેઠવું પડયુ હતુ અને લડબી નદીના વહેણ ઉપરાંત શહેરના હાઈવે વિસ્તારના નાળાઓની સફાઈ પણ કરવામાં આવી નથી તેના પરીણામે પાણી અવરોધાઈને ફરી પાછું સોસાયટીઓમાં ઘૂસી જવાથી નુકશાનની ભિતી સેવાઈ રહી છે ત્યારે હાલમાં જલદ આંદોલનની ચિમકી બાદ તંત્રએ નદી પરના દબાણો શોધી કાઢવા માટે ડી. એલ. આર. આઈ કચેરી અને રેવન્યુ વિભાગના કર્મચારીઓની ટીમ બનાવી માપણી કરવામાં આવી રહી છે.